 Dadka ku nool xeradan oo hada qaarkood laba bilood ay deganaayeen, ayaa ah dad u badan dumar iyo carruur, Amina Cabdilaahi oo ka mid ah dadkii ugu horeeyey ee loo soo raray xeradan oo Ergo u waramaysa ayaa sheegtay Waxaan kuu sheegayaa in aanu nimcata Rabi ku jirno, halkii aanu kasoo guurnay waxay ahayd meelaan lagaba sheekayn karin, waxaana nalasiiyey gurigan aan hor taaganahay Sandaqad hal qol ah saabuuntii dharka iyo taangigan biyaha, markii hore waxaanu kasoo guurnay meelaan lagaba sheekayn karin siday noloshu noogu adkayd, waayo buul cidhiidhi ah oo aanan wax cunto ah ku haysanin ayaan ku noolayn, balse hadda baro iyo bayd hanti ah ayaan leenahay ayey tiri Amina oo ka mid ah barakacaasha loo raray xeradani Digaale oo ku taal dhul ay dawladu sigaara u leedahay 